રાજકોટ, તા.૯ : કઠોળના ભાવમાં ઘટાડો થઇ રહયો છે. તેમાંયે એક સમયે જેના ભાવ આસમાને પહોંચ્યા હતા. તે તુવેરદાળના ભાવ હાલમાં ટેકાથી નીચા જોવાઈ રહ્યાં છે. કેન્દ્ર સરકારે તુવેરની આયાત નિયંત્રણ લાદીને વાર્ષિક બે લાખ ટનની આયાતની છૂટ આપી છે. પરંતુ આફ્રિકન દેશો સાથેના કરારને કારણે આયાત લિમિટ લાગુ પડતી નથી અને સરકારે કરેલા કરાર મુજબ તુવેર સરળતાથી આવી રહી છે. જેના કારણે ખેડૂતોને નુકશાન થઇ રહયું છે. ત્યારે આયાત પર પ્રતિબંધ મુકવા માંગણી ઉઠી છે.